सांप से तुलना करने वाले विरोधी जान लें, मुझे श्रीकंटेश्वर स्वामी से विष पीने की ताकत मिली
PM Narendra Modi Karnataka Election Campaign Live Updates. BJP Road Show Latest News, Photos And Headlines On Dainik Bhaskar. प्रधानमंत्री नरेंद्र मोदी का बेंगलुरु में रोड शो शुरु हो गया है। आज पीएम 10 किमी का रोड शो निकाल रहे हैं। शनिवार को PM ने बेंगलुरु में 26 किलोमीटर लंबा रोड शो किया था
कर्नाटक चुनाव प्रचार में PM मोदी के कैंपेन का आज आखिरी दिन था। PM ने रविवार सुबह बेंगलुरु में एक 8 किमी का रोड शो निकाला। उसके बाद उन्होंने शिवमोगा रूरल और फिर नंजनगुड़ में दो रैलियों को संबोधित किया। मैसूर के नंजनगुड़ में अपनी आखिरी सभा में PM ने यहां के प्रसिद्ध श्रीकंटेश्वर स्वामी मंदिर का जिक्र किया और कहा कि भगवान का उन पर आशीर्वाद बना हुआ है, जिसकी वजह से विरोधियों ने चुनाव प्रचार में जितनी भी गालियां दीं, उसे सहने की उन्हें शक्ति मिली।
PM ने खड़गे के उस बयान का भी जिक्र किया, जिसमें उनकी तुलना सांप से की गई थी। PM ने कहा- 'इस बार विरोधियों ने उन्हें सांप तक कह डाला लेकिन उन्हें नहीं पता कि मुझे श्रीकंटेश्वर स्वामी से विष पीने की ताकत मिली है।'
रात 7:30 पर PM मोदी मैसूर के प्रसिद्ध श्री श्रीकंटेश्वर स्वामी मंदिर पहुंचे। यहां उन्होंने श्रीकंटेश्वर स्वामी की पूजा-अर्चना कर चुनाव प्रचार खत्म किया।
कांग्रेस खुलकर कर्नाटक को भारत से अलग करने की वकालत कर रही
नंजनगुड़ में अपनी आखिरी सभा में पीएम मोदी ने कांग्रेस के उस ट्वीट का भी जिक्र किया, जिसमें कांग्रेस ने कर्नाटक साख, संप्रभुता और अखंडता पर आंच नहीं आने देने की बात कही थी। इस पर जवाब देते हुए पीएम ने कहा - कांग्रेस के शाही परिवार ने कहा है कि वो कर्नाटक की sovereignty की रक्षा करना चाहते हैं। जब देश आजाद है तो किससे रक्षा करना है। अब कांग्रेस खुलकर कर्नाटक को भारत से अलग करने की वकालत कर रही है। टुकड़े-टुकड़े गैंग की बीमारी कांग्रेस में इतनी ऊपर तक पहुंच जाएगी, मैंने सोचा नहीं था।
मैसूर के नंजनगुड़ में PM मोदी ने दिए ये बड़े बयान भी दिए...
अब पढ़िए शिवमोगा में PM के स्पीच की मुख्य बातें...
नंजनगुड़ से पहले PM मोदी ने शिवमोगा में एक रैली की। यहां PM ने कांग्रेस की तुष्टिकरण की राजनीति का जवाब देते हुए कहा - BJP सरकार हमारी पुरातन संस्कृति को, विरासत को नई पीढ़ी तक पहुंचाने के लिए पूरी ईमानदारी से जुटी है, लेकिन कांग्रेस की सरकारों ने इसमें भी तुष्टिकरण की ही राजनीति की। कांग्रेस ने हमारी आस्था, आध्यात्म के हर प्रतीक को या तो बेहाल छोड़ा या फिर उनको विवादों में रहने दिया।
सुबह PM मोदी ने निकाला था रोड शो
कर्नाटक चुनाव प्रचार में अपने आखिरी कैंपेन की शुरुआत PM ने रविवार सुबह एक रोड शो के साथ की थी। PM ने बाद में बताया भी कि उन्होंने रोड शो सुबह इसलिए किया था कि वहां NEET का एग्जॉम होना था, ऐसे में परीक्षा देने वाले कैंडीडेट को किसी तरह की समस्या का सामना न करना पड़े। उन्होंने रोड शो सुबह निकाला। बता दें ये रोड शो 8 किमी का था।
नरेंद्र मोदी के अलावा अमित शाह के बेलगावी रोड शो की तस्वीर भी देखिए... 
इस बीच वीरशैव लिंगायत फोरम ने कांग्रेस को खुला समर्थन दे दिया
कर्नाटक चुनाव में वोटिंग डेट नजदीक आते ही लिंगायत समुदाय एक्टिव हो गया है। वीरशैव लिंगायत फोरम ने 10 मई को होने वाले कर्नाटक विधानसभा चुनाव में कांग्रेस को अपना समर्थन देने के लिए एक आधिकारिक पत्र जारी किया। फोरम ने लिंगायत समुदाय के लोगों से कांग्रेस को वोट देने की बात कही है।
10 मई को मतदान और वोटों की गिनती 13 मई को होगी
कर्नाटक में 10 मई को मतदान होगा और वोटों की गिनती 13 मई को होगी। कर्नाटक में सीधी टक्कर भाजपा और कांग्रेस के बीच है। तीसरी ताकत JDS की चिंता छोटे दलों ने बढ़ा दी है। ये दल इन तीनों दलों के चुनावी प्रचार काे खासा प्रभावित कर रहे हैं।
कर्नाटक चुनाव में PM मोदी से जुड़ी ये खबरें भी पढ़ें...
1. PM ने बेल्लारी में केरल स्टोरी फिल्म की चर्चा की
PM मोदी ने शुक्रवार को तुमकुरु में 14वीं सभा की। इससे पहले दोपहर में बेल्लारी में एक जनसभा में उन्होंने अपनी स्पीच की शुरुआत एक बार फिर बजरंगबली के जयकारे के साथ की। PM बोले- कांग्रेस को तो मेरे बजरंगबली बोलने से भी आपत्ति है। पूरी खबर पढ़ें..
2. PM बोले- ये गाली की सेंचुरी लगाने की राह पर, राहुल का जवाब - जो मैं बोलता हूं, वो मैं करता हूं
पीएम नरेंद्र मोदी ने मंगलवार को दुर्गपुर, विजयनगर और सिंधनौर में जनसभा को संबोधित किया। वहीं, राहुल ने दो रैलियां कीं। आज फिर PM ने कांग्रेसी नेताओं द्वारा उनके ऊपर की जा रही अभद्र टिप्पणी को याद करते हुए कहा- ये लोग गाली की सेंचुरी लगाने की राह पर हैं। पूरी खबर पढ़ें..
3. PM बोले- पोलिंग बूथ में बटन दबाते ही जय बजरंगबली बोलकर कांग्रेस को सजा देना
प्रधानमंत्री नरेंद्र मोदी ने बुधवार को मूडबिद्री में चुनावी सभा को संबोधित करते हुए 6 बार बजरंगबली के जयकारे लगवाए। PM ने भाषण से पहले तीन बार बजरंगबली का जयकारा लगाया, फिर कहा- जब पोलिंग बूथ में बटन दबाओ तो जय बजरंगबली बोल कर इन्हें (कांग्रेस को) सजा दे देना। पूरी खबर पढ़ें..